Talal (Jordanio)

Talal bin Abdullah (; la 26-an de februaro 1909 - la 7-an de julio 1972) estis reĝo de Jordanio de la 20-an de julio 1951 ĝis li estis devigita abdiki pro mensaj kialoj la 11-an de aŭgusto 1952.

 Vivo 
Talal estis naskita en Mekko en 1909 kiel la majoratulo de Abdullah la 1-a kaj Mosbah bint Nasser. Infanaĝe li suferis de koleraj eksplodoj, malofte parolis kaj emis izoli sin. En 1929 li studentiĝis ĉe la Reĝa Militakademio en Sandhurst, Britio.Jordan remembers King Talal, The Jordan Times online, la 7an de julio 2015. En 1934, li geedziĝis kun Zain A-Sharif filino de Jamil. Lia patro kredis ke li ne estis kvalifikita por heredi sian lokon kaj preferis sian pli junan fraton Naif aŭ la filon de Talal, Hussein, kiel sian posteulon. Talal oficiale tenis la titolon de kronprinco.

En 1951, Talal suferis de nerva kolapso kaj de ĝenerala malforto. Post ekzamenado de tri kuracistoj, kiuj rekomendis kuracadon en sanatorio, lia patro sendis lin al Anglio. Post la atenco kaj murdo de lia patro en Jerusalemo la 20-an de julio 1951, Talal estis ekster Jordanio kaj volis reveni kaj transpreni la regadon, sed li renkontis la opozicion de la ĉefministro de Jordanio. Post esti ekzamenita fare de liaj kuracistoj kaj trovita esti "en kontentiga fizika kaj mensa kondiĉo" li estis permesita reveni al Jordanio.  Talal estis ĵurkonfirmita kiel Reĝo de Jordanio la 6-an de septembro 1951.

Dum lia mallonga regado, li respondecis pri kreado de la liberala konstitucio de la Regno, laŭ kiu la registaro, kaj ĉiu ministro propre, estas respondecaj al la parlamento. La konstitucio estis ratifita la 1-an de januaro 1952. Reĝo Talal ankaŭ helpis plibonigi la streĉitajn rilatojn inter Jordanio kaj Egiptio kaj Saud-Arabio.

En majo 1952, sekvante la rekomendon de liaj kuracistoj, Talal iris al subita ferio en Francio, sed li timis puĉon fare de sia frato Naif. La 4-an de junio, la jordania registaro forigis Talal el la trono dum ĝi deklaris lin freneza kaj suferanta de skizofrenio. Lia 17-jaraĝa filo Hussein sukcedis lin kaj Talal estis hospitaligita en sanatorio en Turkio.

Talal mortis en Istanbulo en 1972 kaj estis entombigita en la Reĝa Maŭzoleo en Amano. Li postlasis tri filojn kaj filinon.

 Referencoj 

 Literaturo 


 Vidu ankaŭ 
 Haŝemidoj
 Reĝo Abdullah la 1-a
 Reĝo Husejn la 1-a

Kategorio:Reĝoj de Jordanio
Kategorio:Haŝemidoj
Kategorio:Feldmarŝaloj
Kategorio:Personoj de Mekko